
Të gjitha të drejtat e këtij shqipërimi mbahen nga Shqipëruesi. Lejohet shpërndarja, printimi dhe 
publikimi i këtij materiali vetëm për qëllime edukimi. Përdorimi për qëllime fitimi është i ndaluar pa 
autorizimin e Shqipëruesit. 


Funksioni më i lartë i shtetarisë është që të marrë masa kundër të këqijave të cilat mund të 
parandalohen. Duke u përpjekur të bëjë këtë përballet me pengesa të rrënjosura thellë në 
natyrën njerëzore. 


Njëra është se për nga vetë natyra të tilla të këqija nuk janë të dukshme derisa të ndodhin: në 
çdo fazë të shfaqjes së tyre ka vend për dyshim dhe kundërshtim nëse janë të vërteta apo 
imagjinare. Në të njëjtën mënyrë, ato tërheqin pak vëmendje krahasuar me shqetësimet e 
çastit, që janë sa të pakundërshtueshme aq edhe trysnuese: prej këndej vjen edhe tundimi 
ngacmues i të gjithë politikës për t'u marrë me të tashmen e çastit në kurriz të së ardhmes. 


Mbi gjithçka, njerëzit janë të paraprirë të ngatërrojnë parashikimin e telasheve me shkaktimin e 
tyre, madje edhe me dëshirimin e tyre. “Vetëm sikur”, u pëlqen atyre të mendojnë, “vetëm 
sikur disa të mos flasin për këtë, ndoshta nuk do të ndodhë fare”. Ndoshta ky zakon shtrihet 
pas deri në besimin primitiv se fjala dhe gjëja, emri dhe objekti, janë identikë. Në të gjitha 
rastet, diskutimi i një të keqeje të madhe në të ardhmen, por që me përpjekje në të tashmen 
mund të shmanget, është më jopopullori dhe njëkohësisht detyra më e domosdoshme e një 
politikani. Ata që i dredhojnë asaj me vetëdije meritojnë mallkimin e atyre që do të vijnë pas, 
dhe jo pak herë e marrin. 


Para një apo dy javësh hyra në diskutim me një zgjedhës, mesoburrë, një punëtor krejt i 
zakonshëm i punësuar në një nga industritë tona të shtetëzuara. 


Pas nja dy fjalive të zakonshme për motin, papritur ai tha: “nëse do të kisha paratë për t'u 
larguar, nuk do të qëndroja në këtë vend”. U përpoqa ta kundërshtoj duke i thënë se edhe kjo 
qeveri nuk do të zgjasë gjithmonë, por ai vijoi në të tijën, dhe më tha: “Kam tre fëmijë, të 
gjithë kanë mbaruar gjimnazin, dhe sot dy prej tyre janë të martuar dhe me familje. Nuk do të 
jem i qetë derisa t'i kem parë të gjithë të vendosur jashtë shtetit. Në këtë vend, brenda 15 apo 
20 vitesh, njeriu i zi do të tundë kamzhikun mbi njeriun e bardhë”. 


E dëgjoj që tani korin e urrejtjes. Si guxoj të them diçka kaq të tmerrshme2 Si guxoj të gatuaj 
trazira dhe të cys ndjenja duke e përsëritur këtë lloj bisede” 


Përgjigja është se nuk e kam të drejtën të mos e bëj. Ja ku kemi një bashkëkombas Anglez të 
zakonshëm dhe për së mbari, që në mes të ditës dhe në qytetin tim më thotë mua, 
Përfaqësuesit të tij në Parlament, se vendi i tij nuk do të jetë i denjë që fëmijët e tij të jetojnë 
në të. 


Thjesht nuk e kam të drejtën të ngre supet dhe të mendoj për diçka tjetër. Atë që po thotë ai 
po e thonë dhe po e mendojnë me mijëra dhe qindra mijëra — ndoshta jo anembanë Britanisë, 
por në ato zona që tashmë po i nënshtrohen një shndërrimi total që nuk ka paralel në njëmijë 
vite historie të Anglisë. 


Me ritmet e tanishme, në 15 apo 20 vite, në këtë vend do të ketë tre million e gjysmë imigrantë 
të Komunuelthit dhe pasardhës të tyre. Kjo shifër nuk është nga unë. Eshtë shifra zyrtare që i 
është dhënë parlamentit nga zëdhënësi i Zyrës Qëndrore Civile. 


Për vitin 2000 nuk ka numër krahasimor zyrtar, por do të jetë diçka te pesë deri në shtatë 
million, përafërsisht një e dhjeta e të gjithë popullatës, gjë që i afrohet asaj të Londrës me të 

gjithë rrethinat. Sigurisht, nuk do të jetë shpërndarë njësoj nga Margeiti në Aberistuith dhe nga 
Penzanca në Aberdin. Zona të tëra, qytete dhe pjesë qytetesh anembanë Anglisë do të 
mbulohen nga hapësira imigrantësh dhe popullata me origjinë imigrantësh. 


Me kalimin e kohës, përpjesëtimi i këtij totali që është me prejardhje imigrantësh, i atyre që 
kanë lindur në Angli, dhe që erdhën këtu pikërisht në të njëjtën mënyrë si ne të tjerët, do të 
rritet me shpejtesi. Pasardhësit e imigrantëve të lindur këtu do të jenë shumica e tyre që më 
1985. Ky është fakti që kërkon veprim të shpejtë dhe urgjent tani, pikërisht të atij lloji që është 
më i vështiri për politikanët, veprim vështirësitë e të cilit janë në të tashmen por të këqijat që 
do të duhen të parandalohen apo të minimizohen qëndrojnë shumë legjislatura më tej. 


Pyetja e parë natyrale dhe racionale për një komb që përballet me një të ardhme të tillë është: 
“Si mund të kufizohen përmasat e këtij problemi2”. Duke e marrë të mirëqenë që nuk mund të 
ndalet dot plotësisht, a mund të kufizohet” Kjo duke patur parasysh se thelbi qëndron te 
numrat: pesha dhe pasojat e një elementi të huaj të futur në një vend apo popullatë janë 
krejtësisht të ndryshme në varësi të faktit nëse ai element është 1Yo apo 10Yo. 


Përgjigjet për këtë pyetje të thjeshtë dhe racionale janë po aq të thjeshta dhe racionale: duke e 
ndaluar, apo pothuajse ndaluar, fluksin e mëtejshëm, dhe duke promovuar në maksimum 
nxjerrjen jashtë. Të dyja përgjigjet janë pjesë e politikës zyrtare të Partisë Konservatore. 


Është pothuajse e pabesueshme që sot kemi 20 apo 30 fëmijë imigrantë që arrijnë çdo javë nga 
përtej detit vetëm në Uollverhempton — dhe kjo do të thotë 15 apo 20 më shumë familje brenda 
një apo dy dekadave. Kur zotat duan t'i shkatërrojnë njerëzit, në fillim ata i çmendin. Ne si 
komb duhet të jemi çmendur, vërtet të çmendur, përderisa lejojmë hyrjen e 50,000 familjarëve 
të të huajve çdo vit, që në më të shumtën janë material për rritjen e ardhshme të një popullate 
që rrjedh nga imigrantët. Është si të shohësh një komb të angazhuar fuqishëm në ngritjen e 
turrës së vet të druve. Jemi kaq të çmendur sa po lejojmë të imigrojnë persona të pamartuar që 
vijnë me qëllim për të krijuar familje me gra dhe të fejuara që nuk i kanë parë kurrë. 


Askush të mos mendojë se rrjedha e familjarëve do të ndalojë vetë. Në të kundërt, edhe me 
pranimin e sotëm të vetëm pesë mijëve ligjërisht, kjo është e mjaftueshme edhe për 25,000 
familjarë të tyre çdo vit ad infinitum, pa marrë parasysh rezervuarin gjigant të marrëdhënieve 
ekzistuese në këtë vend — dhe këtu nuk po llogaris aspak hyrjen në mënyrë ilegale. Në këto 
rrethana e vetmja gjë që mund ketë efekt është që fluksi total i hyrjeve për vendosje të 
reduktohet urgjentisht në përpjesëtim minimal, dhe të merren pa vonesë masat e duhura ligjore 
dhe administrative. 


E theksoj fjalën “për vendosje”. Kjo nuk ka të bëjë aspak me hyrjen e qytetarëve të 
Komunuelthit në këtë vend, po aq sa edhe të të huajve, për qëllime studimi apo të përmirësimit 
të kualifikimit të tyre, si për shembull të doktorëve të Komunuellthit të cilët, në dobi të vendeve 
të tyre, kanë bërë të mundur zgjerimin e sistemit tonë shëndetësor më shpejt nga sa do të 
kishte qenë e mundur. Ata nuk janë imigrantë, dhe kurrë nuk kanë qenë. 


I drejtohem ri-imigrimit. Nëse i gjithë imigrimi do të ndalonte nesër, ritmi i rritjes së imigrantëve 
dhe popullatës që rrjedh prej tyre do të reduktohej shumë, por masa perspektive e këtij 
elementi në popullatë përsëri do ta linte të pandryshuar karakterin bazë të këtij rreziku 
kombëtar. Kjo mund të trajtohet vetëm sa kohë që një pjesë e konsiderueshme e totalit 

përbëhet akoma nga persona që kanë hyrë në këtë vend gjatë dhjetë viteve të fundit. Prej 
këndej vjen urgjenca e zbatimit sot të elementit të dytë të politikës së Partisë Konservatore: 
inkurajimin e ri-imigrimit. 


Askush nuk mund t'i vlerësojë numrat e atyre të cilët, me ndihmë bujare, do të zgjidhnin ose të 
ktheheshin në vendet e tyre të origjinës, ose të shkonin në vende të tjera që mezi e presin 
fuqinë punëtore dhe aftësitë që kanë ata. 


Askush nuk e di, sepse një politikë e tillë nuk është provuar akoma deri më sot. Mund të them 
vetëm se, edhe sot, imigrantë të zonës time vijnë herë pas herë tek unë për të më pyetur nëse 
mund t'i ndihmoj të kthehen në shtëpi. Nëse një politikë e tillë do të zbatohej dhe do të ndiqej 
me vendosmëri, gjë që e kërkon serioziteti i problemit, rezultati i fluksit dalës do t'i ndryshonte 
dukshëm persepektivat. 


Elementi i tretë i politikës së Partisë Konservatore është se të gjithë ata që qëndrojnë në këtë 
vend si qytetarë duhet të jenë të barabartë përpara ligjit dhe se nuk duhet të ketë diskriminim 
apo dallim mes tyre nga autoriteti publik. Siç e tha zoti Hith ', nuk do të kemi “qytetarë të klasit 
të parë” dhe “qytetarë të klasit të dytë”. Kjo nuk do të thotë se imigranti dhe pasardhësi i tij 
duhet të ngrihen në rangun e një klase të privilegjuar apo speciale, apo që qytetarit t'i mohohet 
e drejta e të bërit dallim në administrimin e çështjeve të tij personale mes një bashkëqytetari 
dhe një tjetri, apo që ai t'i nënshtrohet ndonjë detyrimi për shkak arsyeve dhe motiveve të 
sjelljes së tij në një mënyrë të caktuar në përputhje me ligjin në vend të një tjetre. 


Nuk ka keqkonceptim më të madh të realiteteve sesa ai që tregohet sot nga ata që kërkojnë me 
zulmë të madhe ligje — siç i quajnë ata — “kundër diskriminimit”, qofshin këta shkrimtarë nga 
më të njohurit dhe të së njëjtës prerje, dhe disa herë në të njëjtat gazeta të cilat vit pas viti në 
dekadën e 1930-s u përpoqën ta verbojnë këtë vend për rrezikun në rritje me të cilin përballej, 
apo peshkopë që jetojnë në pallate ku vërdallisen në delikatesën e pizhamave prej mëndafshi 
me të cilat kanë mbështjellë edhe kokën. Ata e kanë kapur çështjen krejt diametrikisht gabim. 


Diskriminimi dhe privimi, ndjenja e alarmimit dhe fyerjes, nuk është te popullata e imigrantëve 
por tek ata mes të cilëve kanë ardhur dhe akoma po vijnë këta imigrantë. 


Ja përse të bësh të tilla ligje në parlament në këtë çast rrezikon të hedhësh shkrepsen e ndezur 
mbi barut. Gjëja më e mirë që mund të themi për këta njerëz që e propozojnë dhe e 
mbështesin këtë është se ata nuk dinë çfarë bëjnë. 


Nuk ka mashtrim më të madh sesa krahasimi i imigrantit të Komunuelthit në Britani me zezakun 
Amerikan. Popullata zezake e Shteteve të Bashkuara, që ishte aty para se Shtetet e Bashkuara 
të bëheshin komb, filloi thjesht si skllevër të cilëve i'u dha e drejta e votës dhe të drejta të tjera 
qytetare, në ushtrimin e të cilave ata janë pjekur vetëm gradualisht dhe akoma jo plotësisht. 
Imigranti i Komunuelthit erdhi në Britani si qytetar me të drejta të plota, në një vend që nuk 
bënte diskriminim mes shtetasve, dhe gëzoi menjëherë të drejtat e çdo qytetari, që nga vota 
dhe deri te trajtimi falas nga Shërbimi Shëndetësor Kombëtar. 


' Edvvard Heath, 1916 - 2005, kryeministër i Mbretërisë së Bashkuar 1970 - 1974 dhe kryetar i Partisë Konservatore 
1965 - 1975 


Çfarëdolloj disavantazhi që i priti imigrantët nuk erdhi nga ligji, politika publike apo nga 
administrata, por nga ato rrethana dhe aksidente personale të cilat shkaktojnë, dhe gjithmonë 
do të shkaktojnë, që fati dhe përvojat e një njeriu të jenë të ndryshme nga ato të të tjerëve. 


Mirëpo ndërsa për imigrantët hyrja në këtë vend ishte pranim në privilegje dhe mundësi që i 
kishin kërkuar ethshëm, ndikimi mbi popullatën ekzistuese ishte shumë i ndryshëm. Për arsye 
që ata nuk mund t'i kuptonin, dhe në zbatim të një vendimi që u mor apriori, për të cilin ata nuk 
u pyetën kurrë, ata e gjetën veten të kthyer në të huaj në vendin e tyre. 


Ata panë se në maternitet nuk kishte më shtretër për gratë e tyre, në shkolla nuk kishte më 
vende për fëmijët e tyre, shtëpitë dhe lagjet e tyre ndryshuan aq sa nuk njiheshin më, dhe se 
planet dhe pritshmëritë e tyre për të ardhmen u shkërmoqën: panë se në vendet e punës 
punëdhënësit e tyre ngurronin të zbatonin mbi punonjësin imigrant po ato standarde disipline 
dhe aftësie që i kërkoheshin punonjësit vendas, me kalimin e kohës ata filluan të dëgjonin 
gjithnjë dhe më shumë zëra që u thonin se tashmë ata janë të padëshiruar. Sot ata mësojnë se 
parlamenti do të miratojë aktin e një privilegji të njëanshëm, një ligj i cili nuk mundet, dhe as 
që e ka ndër mend të veprojë për t'i mbrojtur apo të adresojë ankesat e tyre, do të hyjë në fuqi 
për t'i dhënë të huajit, të pakënaqurit dhe agjentit provokator fuqinë për t'i lidhur në shtyllën e 
turpit për veprimet e tyre personale. 


Në qindra dhe qindra letra që kam marrë që kur fola së fundmi për këtë çështje dy a tre muaj 
më parë, pati diçka tronditëse që ishte më së shumti e re dhe që e shoh si ogurzezë. Të gjithë 
anëtarët e parlamentit janë mësuar me shkruesin tipik anonim: por ajo që më çuditi dhe më 
alarmoi ishte përpjesëtimi i madh i njerëzve të zakonshëm, të ndjeshëm dhe për së mbari, që 
më shkruanin një letër me logjikë dhe shpesh me shumë edukatë, dhe besonin se u duhej të 
mos e shkruanin adresën e tyre sepse ishte e rrezikshme të pranonin me shkrim se ishin dakord 
me pikëpamjet që kishte shprehur një Anëtar i Parlamentit, sepse po të merrej vesh se kishin 
bërë një gjë të tillë do të rrezikonin të ndëshkoheshin dhe të penalizoheshin. Ndjenja e të 
qenurit pakicë e persekutuar, që po rritet mes Anglezëve të zakonshëm në zonat e prekura të 
këtij vendi është diçka që zor se mund të përfytyrohet nga ata që nuk kanë përvoja të 
drejtëpërdrejta. 


Po i jap zë vetëm fjalës së njërit prej këtyre qindra njerëzve: 


“Tetë vite më parë, në një rrugë të respektueshme në Uolvërhempton një shtëpi iu shit një 
zezaku. Sot në atë rrugë jeton vetëm një grua e bardhë e vjetër, në moshë pensioni. Kjo është 
historia e saj. Ajo humbi burrin dhe të dy djemtë në luftë. Prandaj ajo e ktheu shtëpinë e saj 
me shtatë dhoma, të vetmen pronë të saj, në pension për dhoma me qera. Ajo punoi fort dhe ia 
doli mirë, pagoi hipotekën dhe filloi të kursente diçka për moshën e pleqërisë. Pastaj erdhën 
imigrantët. Me frikën që vinte dhe rritej, ajo pa se si ata zunë njërën shtëpi pas tjetrës. Rruga e 
qetë u bë një vend zhurme dhe rrëmuje. Me dhimbje, qeramarrësit e saj të bardhë u larguan.” 


“Të nesërmen e ditës që u largua edhe i fundit prej tyre, ajo u zgjua në shtatë të mëngjesit nga 
dy zezakë që donin të përdornin telefonin e saj për të folur me punëdhënësin e tyre. Kur ajo 
refuzoi, ashtu siç do t'i kishte refuzuar çdo të huaji në atë orë, ajo u abuzua, dhe pati frikë se 
do ta kishin sulmuar nëse dera nuk do të ishte mbyllur me çelës. Familje imigrantësh i kërkuan 
të merrnin dhoma me qera në shtëpinë e saj, por ajo refuzoi gjithmonë. Ato pak para që kishte 
kursyer shteruan, dhe pasi paguante faturat, mbetej me më pak se dy paund në javë. Shkoi të 

aplikonte për reduktim tarifash, dhe u prit nga një vajzë e re, e cila kur mori vesh se ajo kishte 
një shtëpi me shtatë dhoma i sugjeroi se duhet ta jepte me qera një pjesë të saj. Kur gruaja i 
tha se të vetmit njerëz që mund të vinin ishin zezakë, vajza iu përgjigj: “paragjykimi racial nuk 
do t'ju çojë askund në këtë vend”. Dhe kështu gruaja u kthye në shtëpi.” 


“Jeta e saj varet nga filli i telefonit. Familjarët i paguajnë faturën, dhe e ndihmojnë me aq sa 
munden. Imigrantët i kanë kërkuar t'i blejnë shtëpinë — me një çmim që pronari i ardhshëm do 
ta nxirrte nga qeramarrësit e tij në disa javë, apo e shumta në pak muaj. Ajo ka filluar të ketë 
frikë të dalë jashtë. Dritaret ia kanë thyer. Brenda kutisë postare gjen jashtëqitje. Kur del për 
pazar e ndjekin disa fëmijë simpatikë me ngjyrë që zgërdhihen vesh më vesh. Ata nuk flasin dot 
Anglisht, por një fjalë e dinë mirë. I bërtasin: “Raciste”. Kjo grua është e bindur se kur të dalë 
ligji i ri për Marrëdhëniet Raciale do ta fusin në burg. Vallë e ka gabim” Po filloj të vras 
mendjen.” 


Iluzioni tjetër i rrezikshëm prej të cilit vuajnë ata që janë të verbër për ta parë realitetin apo që 
duan vetë t'i mbyllin sytë, përmblidhet në fjalën “integrim”. Të integrohesh në një popullatë do 
të thotë të jesh i padallueshëm nga të gjithë pjesëtarët e saj në çdo lloj pikëpamjeje praktike. 


Mirëpo kurdoherë, kur ka ndryshime fizike të dallueshme, në veçanti të ngjyrës, integrimi është 
i vështirë, edhe pse, pas njëfarë kohe, jo i pamundur. Mes imigrantëve nga Komunuelthi që 
kanë ardhur të jetojnë këtu në pak a shumë pesëmbëdhjetë vitet e fundit, ka me mijëra që 
kanë dëshirë dhe qëllim të integrohen, dhe këtë e tregojnë plotësisht me mendim dhe 
përpjekje. 


Mirëpo të mendosh se një gjë e tillë i hyn në kokë një shumice të madhe dhe në rritje të 
imigrantëve dhe pasardhësve të tyre është një keqkonceptim qesharak, dhe i rrezikshëm. 


Këtu jemi në prag të një ndryshimi. Deri më tani ajo që e ka bërë vetë idenë e integrimit të 
pakapshme nga pjesa më e madhe e popullatës imigrante ka qenë forca e rrethanave dhe 
origjina e tyre — aq sa ata të mos e konceptonin apo ta synonin kurrë këtë gjë, teksa numrat 
dhe përqëndrimi i tyre fizik bënë që presionet për integrim, që ushtrohen gjithmonë ndaj 
bashkësive të pakicës, të mos vepronin. 


Sot po shohim rritjen e forcave aktive që veprojnë kundër integrimit, nisur nga interesat e veta 
në ruajtjen dhe mprehjen e ndryshimeve raciale dhe fetare, me orientim ndaj ushtrimit të një 
dominimi të vërtetë, së pari mbi bashkë-imigrantët dhe më tej mbi të gjithë pjesën tjetër të 
popullatës. Reja e vogël sa dora e një njeriu, që mund ta zërë qiellin shumë shpejt, së fundmi 
ka qenë e dukshme në Uolvërhempton dhe ka treguar shenja se po zmadhohet me shpejtësi. 
Fjalët që do të përdor, ekzakt ashtu si i lexuam në shtypin lokal më 17 Shkurt, nuk janë të miat, 
por ato të Anëtarit Laburist të Parlamentit që është ministër në qeverinë e sotme: 


“Fushata e bashkësive Sik ” për të mbajtur zakone që nuk janë të përshtatshme në Britani është 
shumë shqetësuese. Për të punuar në Britani, në veçanti në shërbimet publike, ata duhet të 
jenë të gatshëm të pranojnë termat dhe kushtet e punësimit. Të pretendosh të drejta speciale 
bashkësie (apo duhet të themi rite2) çon në një fragmentarizim të rrezikshëm të shoqërisë. Ky 


” Sikh - Imigrantë të Komunuelthit me origjinë nga Punxhabi (indi). 

lloj komunalizmi është kancer, duhet dënuar fuqishëm, pavarësisht se nga cila ngjyrë 
praktikohet”. 


Për këtë të gjithë meritën e ka Xhon Stounhauz, që pati mendjemprehtësinë për ta kuptuar dhe 
kurajon për ta thënë. 


Sepse këta elementë të rrezikshëm dhe përçarës gjetën terrenin e duhur për të lulëzuar në 
Ligjin e propozuar të Marrëdhënieve Raciale. Këtu kemi mjetet për të treguar se komunitetet e 
imigrantëve mund të organizohen për të konsoliduar pjesëtarët e tyre, për të agjituar dhe bërë 
fushata kundër bashkëqytetarëve të tyre, dhe për të vënë përfund dhe dominuar të tjerët me 
armët ligjore që ua vunë në duar injorantët dhe të keqinformuarit. Teksa shoh të ardhmen 
mbushem me një parandjenjë: si Romak, më duket sikur shoh “Lumin Tiber që shkumëzon plot 
me gjak”. 


Ky fenomen tragjik dhe i pazgjidhshëm të cilin e shohim me tmerr në anën tjetër të Atlantikut, 
por ku aty është ndërthurur me vetë historinë dhe ekzistencën e SHBA-së, sot po bie mbi ne si 
rezultat i vetëdashjes dhe mospërfilljes tonë. Në fakt ka ardhur vërtet. Në terma numerikë, do 
të ketë përpjesëtimet Amerikane shumë shpejt para fundit të shekullit. 


Këtë mund ta ndalë vetëm një veprim i vendosur dhe i menjëhershëm sot. Nuk e di nëse këtë 
veprim do ta kërkojë dhe do ta arrijë publiku. Gjithë sa di, është se ta shohësh dhe të mos 
flasësh do të ishte tradhëtia më e madhe. 


Xhon Enok Pauëll 
20 Prill 1968 


